હેડલીએ વધુમાં જણાવ્યું હતું કે લશ્કર-એ-તોઈબાના એક સૂત્રધારે તેને ભારતીય લશ્કરમાં જાસૂસી તંત્ર વધુ મજબૂત બનાવવા જણાવ્યું હતું અને એ વાતનો પણ નિર્દેશ આપ્યો હતો કે ભારતીય સેનામાં કોઈને જાસૂસી માટે તૈયાર કરવામાં આવે. ૨૬/૧૧ના હુમલાના સૂત્રધારો અંગે પર્દાફાશ કરતાં હેડલીએ જણાવ્યું હતું કે જકી-ઉર-રહેમાન લખવી પાકિસ્તાનમાં લશ્કર-એ-તોઈબાનો ઓપરેશનલ કમાન્ડર હતો અને મુંબઈના ૨૬/૧૧ના હુમલાનો તે માસ્ટર માઈન્ડ હતો અને તેના ઈશારે જ ભારતમાં આતંકી હુમલા થયા હતા.